שאלות במחנה לראש הממשלה, ערב ראש השנה, תשכ"ח אוקטובר 67

[מקור: pdf 490, עמודים 25-39]

שאלות במחנה נח"ל לראש הממשלה

לערב ראש השנה תשכ"ח

1. מה היה הרגע המרגש ביותר שלך בעת המלחמה?
2. מה לדעתך "סודו" של הנוער הישראלי במלחמה, אותו נוער שכה הותקף בימים של רגיעה?
3. מאילו בחינות השתנו לפני דעתך הלכי הרוחות בארץ, כתוצאה מהמלחמה?
4. מה עושה הממשלה כדי להפחית את תלותה של המדינה בגורמי חוץ בכל הקשור לכי שנק שלא יוצרו עד כה בארץ?
5. מהן ההתפתחויות הצפויות לדעתך ביחסינו עם ארצות הגוש המזרחי?
6. האם יש תכניות להקים היאחזויות נח"ל בשטחים החדשים?
7. כיצד אתה רואה את המלחמה אחרונה בתוך ההיסטוריה של תקומת המדינה?
8. מה עושה הממשלה להגברת העלייה ולטיפוח הקשר עם יהדות התפוצות?
9. האם לדעתך השתפר המצב הכלכלי בחצי השנה האחרונה ומהן התחזיות לעתיד?
10. האם לדעתך צפוי תנופה חדשה בהתיישבות בארץ?
11. בתום שלושה חודשים, כיצד אתה מסכם את פעילותה והישגיה של ממשלת הליכוד הלאומי?
12. באיזה דרכים מנסה ישראל להוכיח כי יש אפשרות לפתור את בעיית הפליטים?
13. דובר רבות על ההכנסות של צה"ל בשנים הקודמות- האם יכול אתה להרחיב את הדיבור בנשוא זה של פעילות הממשלה להכנתו של צה"ל.
14. האם בעקבות המלחמה הוסקו מסקנות לגבי שילוב המגל והחרב?
15. האם ההסברה הישראלית, ערב המלחמה, במלחמה ולאחריה, הייתה לקויה כפי שכמה אישים ועיתונים טוענים?

שאלה מס' 1: - מה היה הרגע המרגש ביותר שלך בעת המלחמה?

**תשובה:** - הידיעה שחיל האוויר שלנו הרס את הכוח האווירי של הצבא המצרי, הסורי והירדני, והידיעה על שחרור העיר העתיקה והסרת האיום הסורי מיישובינו לאורך הרמה הסורית.

שאלה מס' 2: - מה לדעתך "סודו" של הנוער הישראלי במלחמה, אותו נוער שכה הותקף בימים של רגיעה?

**תשובה: -** מהותו של עם, לדעתי, נבחנת לא רק ברגעים חד-פעמיים. עליה על בריקדות היא אולי מרגשת יותר ועטופה בהילה, אולם המבחן האמתי הוא בעבודת חולין יום-יומית, שיש בה חלוציות בונה ובלעדיה לא יקום עם ולא תכון מדינה.

אנו צריכים לחנך את הדור לא לעליה חד-פעמית על בריקדות, אלא להתמדה יום-יומית, בונה ויוצרת.

שאלה מס' 4: - מה עושה הממשלה כדי להפחית את תלותה של המדינה בגורמי חוץ בכל הקשור לכלי נשק שלא יוצרו עד כה בארץ?

**תשובה:** - אין הדבר בגדר סוד שמדינת ישראל מייצרת בעצמה את רוב הנשק הקל ורוב התחמושת עבורו ברוב הזרועות של צה"ל, כך שאנו נזקקים לפעילות רכש בעיקר לגבי הנשק הכבד והמסובך ביותר שצה"ל מפעיל.

כושר הייצור של התעשייה הצבאית הוא כה גדול עד שאנו יכולים לייצא ציוד צבאי. ערך הייצוא הזה בשנה האחרונה היה יותר מ-18 מיליון לדולר וההיקף ילך ויגדל בשנים הבאות. נדמה לי, שגם תוצאות המלחמה וגם היקף הייצוא מוכיחים בבירור לאיזו רמה טכנולוגית ומקצועית הגיעה התעשייה הצבאית שלנו.

לקראת השנים הבאות כבר התחלנו בתכניות הרחבה גדולות של הייצור הצבאי בתעשייה הצבאית והתעשיות הקשורות בה, כדי להקטין עוד יותר את מידת תלותנו ברכז, גם מסיבות כלכליות – כי בוודאי ידוע לכם עד כמה יקרים הכלים המודרניים שיש צורך להפעילם-, וגם כדי להקטין את מידת תלותנו הפוליטית והכלכלית ברכש.

גם כאן נתנו לנו המלחמה והתקופה שלפניה ולאחריה ניסיון שיש ללמוד ממנו. מטרתנו היא להגיע להרכבה מקומית של מערכות הנשק העיקריות. לתכנית זו יש משמעות חשובה מבחינת הייצור, החיסכון במטבע זר וגם התעסוקה. הפעלת תכנית זו תבטיח עבודה לאלפים רבים מאד של עובדים נוספים.

שאלה מס' 5: - מהן ההתפתחויות הצפויות לדעתך ביחסינו עם ארצות הגוש המזרחי?

**תשובה: -** למרות שהכותל בידינו אין לנבא עדיין בשאלה זו. אולי יש לרצות ולקוות שהמצב ישתפר והיחסים ישתנו.

שאלה מס' 6: - האם יש תכניות להקים האחזויות נח"ל בשטחים החדשים?

**תשובה: -** כן. (לא לפרט איפה והיכן).

שאלה מס' 7: - כיצד אתה רואה את המלחמה האחרונה בתוך ההיסטוריה של תקומת מדינת ישראל?

**תשובה: -** לא הייתה כמלחמה הזו בהיסטוריה של העם היהודי מיום הקמת העם, מבחינת המהירות, עוצמת האויבים שקמו עלינו, בכוח האדם ובכמות הנשק, והן בשטחים ששחררנו.

המדינה עמדה לבדה במלחמה זו מעטים מול רבים.

נעשו כל המאמצים למנוע מלחמה, אך כשנכנסנו למלחמה הצטיינו בהעזה, בתושייה ובאומץ לב.

במלחמה זו השלמנו ותיקנו את כל הפגמים בגבולותינו ממלחמת השחרור.

המלחמה התנהלה כולה על אדמת אויב ואנו השתלטנו על שטחים גדולים.

איני רוצה לדבר עתה על תוצאות, אין ספק שתהיינה. האויב מוכה עתה בתדהמה ואינו רוצה לשבת אתנו לשולחן הדיונים. אך, ככל שעובר זמן, מתחזקת בי האמונה שההישגים יהיו גדולים יותר.

תוצאות ראשונות הן חיבור ירושלים שחוברה לה יחדיו, גאולתו של הכותל, משאת לב דורות של יהודים, ושחרור מקומות קדושים אחרים לעמנו שמעולם לא נשכחו.

שאלה מס' 8:- מה עושה הממשלה להגברת העליה ולטיפוח הקשר עם יהדות התפוצות?

**תשובה:** - אנו עושים הכל כדי ששארית הגולה בארצות ערב תצטרף אלינו.

אנו מכינים את הכלים לקליטת עליה יהודית, כאשר תבוא.

ב-9 וב-10 באוגוסט ש.ז. קיימנו כנס בעלי יכולת וידע בתעשייה ומסחר מכל העולם, כדי שיקימו מפעלים ויפלסו דרכים חדשות.

שומה עלינו לפתח תעשייה מודרנית המבוססת על טכנולוגיה מודרנית כתנאי בסיסי לקליטת עליה.

בעתיד, נקיים כינוסים נוספים, כדי לעורר את יהדות התפוצות ולעניין אותה בהשקעות בארץ, וכדי להמשיך ולטפח את זיקת היהדות הזו לישראל.

כמו-כן אנו מטפלים בבואו של נוער יהודי מהגולה על ידי התנדבות, ולמודים באוניברסיטה העברית ומוסדות חינוך אחרים.

שאלה מס' 9: - האם לדעתך השתפר המצב הכלכלי בחצי השנה האחרונה ומתן התחזיות לעתיד?

**תשובה: -** מחצית השנה האחרונה לא הייתה רגילה, בשום שטח, וגם לא בשטח הכלכלי.

כפי שכולנו זוכרים גויסו מאות אלפי חיילי מילואים של צה"ל במחצית השנייה של חודש מאי, והם שוחררו בהדרגה רק במחצית השנייה של יוני, ועד היום משרתים רבים בצבא. מובן שהייתה לכך השפעה על הייצור, ובמשך תקופה מסוימת גם על הייצוא, שנצטמצמו בגל ההפרעות לעבודה התקינה של הממשלה.

כיום נראה שהמשק מתחיל לחזור למצב נורמלי. לא רק למצב נורמלי שלפני המלחמה, שהיה מצב של מיתון, אלא גם למצב כלכלי טוב יותר לו שאפנו.

הדבר מתבטא בכמה דברים. ראשית, בכך שהאבטלה מצטמצמת. עוד לפני המלחמה הערכנו שבחודשי הקיץ המאוחרים ובסתיו תתחיל ירידה באבטלה. מוקדם קצת לומר זאת בבטחה, אבל נדמה שאכן הערכתנו מתקיימת. עבודות פיתוח גדולות שיזמה הממשלה ועבודות שיקום רבות מתחילות להעסיק פועלים נוספים.

שנית – נראים סימנים להשקעות חדשות חשובות. כזכור לכם התקיים לפני כחודשיים כנס כלכלי, אליו הזמנו אנשי מעשה יהודיים מכל העולם החופשי, כדי להתייעץ על הדרכים הטובות לעודד עלייה, השקעות ופיתוח. יצאתי מכנס זה מעודד מאד, שכן הוא הראה שיש נכונות רבה מצד העם היהודי להשתתף בפיתוח המדינה, ואם נשכיל לנצל רצון זה – נתפתח במהירות. סימנים ראשונים של התעניינות זו, כבר נראים בעין, בשטחים שונים.

כל זה נעשה תוף שמירה על כך שהמחירים יישארו יציבים, ולא יעלו. זו אחת המלחמות היחידות בעולם שלא הביאה אחריה אינפלציה.

אם זאת, עוד לא נכנס המשק לתנופה מלאה אחרי המלחמה, ואני מעריך שיעברו עוד כמה חודשים עד שכל הצעדים שאנו נוקטים יישאו פרי מלא, בתעסוקה, בהשקעות, בייצור ובייצוא.

שאלה מס' 10: - האם לדעתך צפויה תנופה חדשה בהתיישבות בארץ?

**תשובה: -** אין לצפות לתנופה שאנו מכירים בשנים הראשונות לקום המדינה ובשנים שלפני כן.

אולם ישובים יקומו, בוודאי, בנגב ובגליל. ואולי יש לחפש אופי מיוחד להתיישבות זו.

שאלה מס' 11: - בתום שלושה חודשים, כיצד אתה מסכם את פעילותה והישגיה של ממשלת הליכוד הלאומי?

**תשובה: -** זהו המשך של פעולת הממשלה הקיימת שעמדה לה הזכות להחליט על מלחמת ששת הימים.

ההכנות לעמידה בפני אויב בכל את נעשו במשך כל השנים האחרונות והניצחון חל בכהונת הממשלה המאוחדת.

מטבע הדברים, שבעת סכנה, מן הראוי לסור ממחלוקת ואבני נגף. ממשלת הליכוד תרמה רבות ללכוד העם בחזית ובעורף ובמיוחד להסרת הפסיכוזה בציבור בימים של טרם קרב.

10.

שאלה: מה אתה מאחל לעצמך ולכולנו לקראת השנה הבאה, שהיא גם שנת העשרים של המדינה?

**תשובה: -** שלושה דברים עיקריים, אם כי כשאתה מתחיל לחשוב אתה מוצא עוד ועוד דברים שהיית רוצה בהם.

ראשית – שלום. וכשאני אומר זאת אין כוונתי רק לפיסת נייר או להכרזה, אלא לשלום של קבע.

שנית – עלייה. גדולה, ממשית, גם מארצות המצוקה גם מעבר למסך וגם מארצות הרווחה. אנו זקוקים לעלייה כדי להגדיל את מספר היהודים בארץ וגם כדי להניע בקצב מוגבר את גלגלי המשק. למדנו במשך עשרות בשנים שבשביל ישראל עלייה היא סם חיים. ובכן – שיבואו!

שלישית – פיתוח המשק. המצב החדש בו אנו נמצאים מעמיד לפנינו בעיות חדשות ומקשה עוד יותר את פתרונן של הישנות. עלינו לחזור ולפתח את המשק בתנופה, לחסל את האבטלה ולהכין מקומות עבודה חדשים לעולים. עלינו להקים עוד ועוד מפעלים, כדי להגדיל ייצור, להגדיל ייצוא ולהגדיל תעסוקה.

בכל אלה אנו רואים סימנים טובים, כי אכן תהיה זו שנה טובה, ועלינו לשקוד כי אמנם נעשה כל מה שאפשר ובמהירות הגדולה ביותר. אבל – כפי שאמרתי – אלה דברים שאין להם שיעור.

לקראת השנה החדשה שלוחה ברכתי לכל בית ישראל, לצה"ל - חייליו ומפקדיו העומדים על משמרתם ומשפחותיהם, ברכת שנה טובה, שנת התעצמות ושלום.

כן שלוחים איחולי החלמה לחיילים הפצועים ותנחומים למשפחות השכולות.

**שאלה 4**

(הפחתת תלות המדינה בגורמי חוץ דורש זמן, הערכות, למידה, הכנת כוח האדם, הדבר לא ייעשה ביום אחד)

ייצור בארץ

בשנים האחרונות נעשו פעולות ארגון חשובות כדי להקטין למינימום את הוצאותינו הישירות במטבע חוץ למטרות רכש. על ידי הפנית והחלפת מירב עבודות וייצור לתעשיות המקומיות הן ביטחוניות ואזרחיות כאחד.

בהתאם לתכנית לשנה 1967/68 נגיע ל-200 מיליון לירות של מסירת עבודות לתעשיות ומפעלים בארץ עבור מערכת הביטחון.

יש להניח שסכומים אלו אחרי מלחמת ששת הימים יגדלו במידה ניכרת בשנים הבאות עם הפעלת תוכניותינו להזרמת והכוונת כל ייצור ורכש אפשריים לתעשיות בארץ.

לקראת העשור הבא בכוונתנו להגיע להרכבת מערכות נשק עיקריות.

ההשקעות וההוצאות יסתכמו ב- 4-5 מיליארד לירות בעשור הבא עקב התכניות הללו, צפוי גידול בתעסוקה של כ- 15-20 אלף איש.

הייצוא הביטחוני:

כבר שנת 1966/67 ביצעו התעשיות של מערכת הביטחון (תעשייה אווירית, אלתא, תדיראן, תע"ש וסולתם), ייצוא ביטחוני בסך של 18 מיליון דולר. ואילו בידינו כבר תוכניות ייצור קבועות לשנת 1967/68 בהיקף של 25 מיליון דולר לפחות.

זהו היקף המוכיח לנו בצורה הברורה ביותר את היכולת הטכנולוגית בצורת הברורה והכלכלית שאליה הגיעו התעשיות הביטחוניות.

מפעלים בעתיד: התשלובת הכימית בערד.